Հովհաննես Զանազանյան

Հովհաննես Հարությունի Զանազանյան (), խորհրդային և հայ նախկին ֆուտբոլիստ, հարձակվող։ Սպորտի վարպետ (1970)։ Միջազգային կարգի սպորտի վարպետ (1972)։

Կրթություն
 1971 թվականին ավարտել է Հայկական գյուղատնտեսական ինստիտուտը։
 1977 թվականին ավարտել է Երևանի պետական համալսարանը։

Կարիերա 
Ֆուտբոլ սկսել է պարապել 1959 թվականին, Երևանի «Սպարտակում», մարզիչ Ղազարոս Թեքնեջյանի մոտ։ 1965 թվականին տեղափոխվել է Ղափանի «Լեռնագործ», առաջնության երկրորդ խմբի «Բ» դասում և դարձել է թիմի լավագույն ռմբարկու։ 1966 թվականի մրցաշրջանի վերջում տեղափոխվել է ԽՍՀՄ առաջնության բարձրագույն խմբում հանդես եկող Երևանի «Արարատ», (ավագ մարզիչ Ա.Ֆալյան), որի կազմում շարունակել մրցելույթները մինչև 1975 թվականը։ ԽՍՀՄ առաջնության բարձրագույն խմբում մասնակցել է 243 խաղի, խփել 56 գոլ, դարձել ԽՍՀՄ չեմպիոն, գավաթակիր, արծաթե մեդալակիր։ Թիմի անփոխարինելի ավագն էր։

1976 թվականին խաղացել է Մոսկվայի «Սպարտակում»։ Կարիերան ավարտել է ՖԻՄԱ և «Ղարաբաղ» թիմերում։

1971-1972 թվականներին խաղացել է ԽՍՀՄ հավաքականում։ 1972 թվականի Մյունխենի օլիմպիական խաղերի բրոնզե մեդալակիր։

Մարզել է Բեյրութի ՀՄԸՄ-ն, Հայաստանի Երիտասարդական հավաքականը, «Սպարտակ» և «Բանանց» ակումբները։

2005 թվականից «Բանանց» ակումբի փոխնախագահն է։

Ճարտարապետության և շինարարության Հայաստանի ազգային համալսարանի ֆիզիկական կուլտուրայի և սպորտի ամբիոնի վարիչ։

2009 թվականին ՀՀ Նախագահի հրամանագրով նշանակվել է ՀՀ Հանրային խորհրդի անդամ։

Պարգևներ և կոչումներ 
 Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2011)։
 «Հայրենիքին մատուցած ծառայությունների համար» 1-ին աստիճանի մեդալ (2013)։

Վախճանվել է 2015 թվականի հոկտեմբերի 4-ին՝ ծանր և երկարատև հիվանդությունից հետո։

Նվաճումներ

Որպես ֆուտբոլիստ 
 Արարատ
 ԽՍՀՄ չեմպիոն՝ 1973
 ԽՍՀՄ գավաթակիր՝ 1973, 1975:
 ԽՍՀՄ օլիմպիական հավաքական
 Օլիմպիական խաղերի բրոնզե մեդալակիր՝ 1972:

Որպես մարզիչ 
 Ղարաբաղ
 ԽՍՀՄ առաջնության երկրորդ խմբի բրոնզե մեդալակիր՝ 1978:
 Բանանց
 ՀՀ առաջնության բարձրագույն խմբի բրոնզե մեդալակիր՝ 2001:
 ՀՀ առաջնության բարձրագույն խմբի արծաթե մեդալակիր՝ 2003:
 ՀՀ գավաթի եզրափակիչի մասնակից՝ 2003, 2004:
 ՀՀ սուպերգավաթի եզրափակիչի մասնակից՝ 2005:

Ծանոթագրություններ 

Հայ ֆուտբոլիստներ
Արարատի ֆուտբոլիստներ
Սպարտակ Մոսկվայի ֆուտբոլիստներ
1946 ծնունդներ
Դեկտեմբերի 10 ծնունդներ
2015 մահեր
Հոկտեմբերի 4 մահեր
Հայ ֆուտբոլային մարզիչներ
ԽՍՀՄ սպորտի վարպետներ
Միջազգային կարգի սպորտի վարպետներ
Ֆուտբոլի ԽՍՀՄ չեմպիոններ
ՀՀ ֆիզիկական կուլտուրայի և սպորտի վաստակավոր գործիչներ
«Հայրենիքին մատուցած ծառայությունների համար» 1-ին աստիճանի մեդալակիրներ
Հայաստանի հանրային խորհրդի անդամներ
ԵՊՀ շրջանավարտներ
Ֆուտբոլային մարզիչներ այբբենական կարգով
ՀԱԱՀ շրջանավարտներ
Խորհրդահայեր
Ֆուտբոլի կիսապաշտպաններ